CELEX: C2005/143/78
Language: lt
Date: 2005-06-11 00:00:00
Title: Byla T-150/05 Markku Sahlstedtin, Juha Kankkusen, Mikko Tannerin, Toini Tannerin, Liisa Tannerin, Eeva Jokisen, Aili Oksasen, Olli Tannerin, Leena Tannerin, Aila Puttosen, Risto Tannerin, Tom Järvisen, Runo K. Kurkon, Maa- ja metsätaloustuottajain keskusliitto MTK ry ir MTK säätiö2005 m. balandžio 18 d. pareikštas ieškinys Europos Bendrijų Komisijai

11.6.2005   
            
            
               LT
            
            
               Europos Sąjungos oficialusis leidinys
            
            
               C 143/42
            
         Markku Sahlstedtin, Juha Kankkusen, Mikko Tannerin, Toini Tannerin, Liisa Tannerin, Eeva Jokisen, Aili Oksasen, Olli Tannerin, Leena Tannerin, Aila Puttosen, Risto Tannerin, Tom Järvisen, Runo K. Kurkon, Maa- ja metsätaloustuottajain keskusliitto MTK ry ir MTK säätiö2005 m. balandžio 18 d. pareikštas ieškinys Europos Bendrijų Komisijai
   (Byla T-150/05)
   (2005/C 143/78)
   Proceso kalba: suomių
   2005 m. balandžio 18 d. Europos Bendrijų Pirmosios instancijos teisme buvo pareikštas Markku Sahlstedtin, Juha Kankkusen, Mikko Tannerin, Toini Tannerin, Liisa Tannerin, Eeva Jokisen, Aili Oksasen, Olli Tannerin, Leena Tannerin, Aila Puttosen, Risto Tannerin, Tom Järvisen, Runo K. Kurkon, Maa- ja metsätaloustuottajain keskusliitto MTK ry ir MTK säätiö, atstovaujamų advokato Kari Marttinen, ieškinys Europos Bendrijų Komisijai.
   Ieškovai Pirmosios instancijos teismo prašo:
   
               —
            
            
               panaikinti visą ginčijamą sprendimą (1),
            
         
               —
            
            
               arba, jei tai nebūtų neįmanoma, panaikinti ginčijamą sprendimą ta dalimi, kuria jis susijęs su jame nurodytomis teritorijomis, esančiomis Suomijos Respublikoje,
            
         
               —
            
            
               arba, jei ir tai nebūtų įmanoma, bent panaikinti ginčijamą sprendimą ta dalimi, kuria jis susijęs su ieškinio 6.2.2.7 punkte išvardytomis teritorijomis,
            
         
               —
            
            
               priteisti iš Europos Bendrijų Komisijos visas bylinėjimosi išlaidas, įskaitant teisės aktų numatytas palūkanas.
            
         Ieškinio pagrindai ir pagrindiniai argumentai
   Ieškovų nuomone, sprendimas prieštarauja Bendrijos teisei, ypač Buveinių direktyvos 4 straipsniui ir jos III priedui. Pagrindžiant sprendimo prieštaravimą Bendrijos teisei, pateikiami trys pagrindiniai ieškinio pagrindai:
   
               a)
            
            
               Remiantis Buveinių direktyvos 3 straipsniu, tinklas Natura 2000 yra vieningas saugomų teritorijų Europos tinklas. Kad būtų užtikrintas tinklo vientisumas ir išlaikyta gera apsaugos būklė, direktyvos 4 straipsnis dėl teritorijų atrankos ir jos III priedas privalomi ir valstybėms narėms, ir Komisijai. Atrenkant teritorijas į šias normas galima neatsižvelgti tiek, kiek ir į paruošiamuosius sprendimus ar dalinius sprendimus. Teritorijos turi būti atrenkamos remiantis vieningais kiekvienos valstybės narės kriterijais.
            
         
               b)
            
            
               1 etapas (nacionaliniu lygiu) ir 2 etapas (Komisijos lygiu) pagal III priedą sudaro vieningą teisinių pasekmių turinčių veiksmų sistemą. 2 etapo procedūra ir sprendimas dėl Bendrijos svarbos teritorijų prieštarauja direktyvai, jei per 1 etapą pateikiamas pasiūlymas neatitinka direktyvos reikalavimų, ir
            
         
               c)
            
            
               Komisija per 2 etapą kartu su valstybėmis narėmis turi derinti valstybių narių pasiūlymus ir pakeisti biogeografinio regiono ribas, kadangi jos atliekamas geros apsaugos būklės patikrinimas yra platesnis nei valstybės narės atliekamas patikrinimas.
            
         Suomijos Respublikos per 1 etapą pateiktas pasiūlymas dėl teritorijų, iš kurių Komisija, remdamasi direktyvos 4 straipsnio 2 dalies 3 pastraipa, atrinko Bendrijos svarbos teritorijas, neatitinka privalomų teritorijų atrankos kriterijų, nustatytų Buveinių direktyvoje.
   Komisija privalo užtikrinti, kad valstybės narės pasiūlyme nurodytos teritorijos atitiktų biogeografinius kriterijus, kurie yra privalomi tam, kad teritorijos būtų įtrauktos į sprendimą pasibaigus 2 etapui. Todėl Komisija negali leisti įtraukti į Bendrijos svarbos teritorijų sąrašą pasiūlytas teritorijas be tinkamo biogeografinių duomenų patikrinimo.
   
      (1)  2005 m. sausio 13 d. Komisijos sprendimas Nr. 2005/101/EB, kuriuo, remiantis Tarybos direktyva 92/43/EEB, patvirtinamas borealinio biogeografinio regiono Bendrijos svarbos teritorijų sąrašas (OL L 40, p. 1).